Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 32. Statuta Općine Donji Kraljevec („Službeni glasnik Međimurske županije“, broj: 6/13, 10/13, 2/18, 5/20), Općinsko vijeće Općine Donji Kraljevec, na 31. sjednici održanoj 26.02.2021. godine, donosi:

**O D L U K U**

**o mjerama pomoći vlasnicima ugostiteljskih objekata na području Općine Donji Kraljevec kojima je privremeno obustavljen rad prilikom uvođenja nužnih epidemioloških mjera**

**Članak 1.**

Ovom Odlukom uređuju se mjere pomoći vlasnicima ugostiteljskih objekata s područja Općine Donji Kraljevec, a kojim objektima je, uslijed donošenja Odluke Stožera civilne zaštite Republike Hrvatske Odluku o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja KLASA: 810-06/20-01/7, URBROJ: 511-01-300-20-235 od 27. studenog 2020. godine, privremeno obustavljen rad.

**Članak 2.**

U svrhu pomoći u prevladavanju poteškoća Općina Donji Kraljevec će provesti postupak dodjele novčane pomoći u iznosu od 5.000,00 kn vlasnicima ugostiteljskih objekata s područja Općine Donji Kraljevec, a koji su sukladno Odluci Stožera civilne zaštite Republike Hrvatske iz članka 1. ove Odluke privremeno obustavili svoj rad s danom 28. studenog 2020. godine.

**Članak 3.**

Pravo na mjere pomoći iz članaka 1. i 2. ove Odluke imaju i oni ugostiteljski objekti na području Općine Donji Kraljevec kojima je dozvoljena usluga pripreme i dostave hrane, ali im je onemogućena usluga usluživanja jela, pića i napitaka u ugostiteljskom objektu (skupina Restorani).

**Članak 4.**

Za donošenje provedbenih akata u smislu dokazivanja teškoća i potrebne dokumentacije, način podnošenja zahtjeva za dodjelu pomoći i sl. ovlašćuje se općinski načelnik te Jedinstveni upravni odjel Općine Donji Kraljevec.

**Članak 5.**

Ova Odluka stupa na snagu dan nakon objave u „Službenom listu Međimurske županije“.

**OPĆINSKO VIJEĆE OPĆINE DONJI KRALJEVEC**

**PREDSJEDNIK**

Zoran Strahija

KLASA:021-05/21-01/4

URBROJ:2109-06-21-01

Donji Kraljevec, 26.02.2021.